Във връзка с постъпило уведомление за инвестиционно предложение с вх. № ОВОС- 1148/14.07.2020г. за ИП: „Закупуване на мобилна кланица за добив и транжиране на месо от собствени преживни животни” в имот с идентификатор 62949.134.93, с. Розино, общ. Карлово, обл. Пловдив, възложител Център Регион Груп ЕООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предложение попада в обхвата на т. 7, буква „е“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Имотът попада в границите на защитени зони от Европейската екологична мрежа „НАТУРА 2000“ – BG0002054 „Средна гора“ и BG0001493 „Централен Балкан-буфер“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Карлово. Кметство с.Розино

Отговорено от РИОСВ-Пловдив на 31.07.2020г.